kalixlouiis/myanmar-wikipedia-corpus huggingface dataset:
အချိန်ကာလ ကြာမြင့်သည်ကို ပဓာနမထားရန်၊ ဗြိတိသျှအုပ်ချုပ်ပုံ ရောက်ရှိလာခြင်းကြောင့် ခံစားရမည့် အကျိုးကျေးဇူးတို့ကို ဟောပြောဆောင်ရွက်ရန်။
သိမ်းသွင်းပြီးစကာလတွင် အုပ်ချုပ်ရေး၊ တရားစီရင်ရေး၊ အခွန်ကောက်ခံရေးတို့ကို တင်းကြပ်စွာ မဆောင်ရွက်ရန်။
သေနတ်ကို အလွန်မြတ်နိုးသည့် လူမျိုးဖြစ်သဖြင့် သေနတ်တွေ့လျှင် အတင်းမသိမ်းရန်၊ သေနတ်ရှိသူတို့၏ အမည်စာရင်းပြုလုပ်၍ လိုင်စင်ထုတ်ပေးရန်ဟူ၍ ယင်းဒေသသို့ နယ်လှည့်ခရီးထွက်မည့် ဗြိတိသျှအရာရှိများအား ညွှန်ကြားခဲ့သည်။
ဘုရင်ခံသဘာပတိအဖြစ်ဆောင်ရွက်သော အစည်းအဝေးပွဲတစ်ရပ်ကို ၁၉၂၈ ခုနှစ်၊ ဩဂုတ် ၂၉ ရက်တွင် ရန်ကုန်မြို့၌ ခေါ်ယူကျင်းပရာ မကွေးတိုင်းမင်းကြီး၊ ရခိုင်တိုင်းမင်းကြီး၊ ချင်းတောင်တန်းနယ်အရေးပိုင်၊ ရခိုင်တောင်တန်းနယ် အရေးပိုင်နှင့် ပခုက္ကူတောင်တန်းနယ် တောင်တန်းဝန် အီးတီဒီ ဂေါ်ဒွိုင် (E.T.D. Godley) တို့ တက်ရောက်ခဲ့ကြသည်။
၎င်းစည်းဝေးပွဲတွင် ပခုက္ကူချင်းတောင်တန်းနယ်၏ လက်ရှိအရေးအခင်းများနှင့် မသိမ်းသွင်းရသေးသော ချင်းတောင်တန်းနယ်တို့အကြောင်းကိုလည်း ထည့်သွင်းဆွေးနွေးခဲ့ကြသည်။
၎င်းစည်းဝေးပွဲမှ မသိမ်းသွင်းရသေးသော ချင်းတောင်တန်းနယ်တွင် အုပ်ချုပ်ရေး စတင်အခြေချရန်၊ ယင်းနယ်၏ ဒေသအချို့ကို ရခိုင်နယ်နှင့် ပခုက္ကူချင်းတောင်တန်းနယ်များမှ ခွဲဝေအုပ်ချုပ်ရန်၊ ပခုက္ကူချင်းတောင်တန်းနယ်ကို မကွေးတိုင်းမင်းကြီး၏ တိုက်ရိုက်အုပ်ချုပ်ခြင်းမှ ခွဲထုတ်လျှက် ဖလမ်းခရိုင်၊ ချင်းတောင်တန်းနယ် အုပ်ချုပ်ရေးတွင် ထည့်သွင်းရန် ဆုံးဖြတ်ခဲ့ကြသည်။
ထိုကဲ့သို့ခွဲဝေခြင်းဖြင့် ရခိုင်နယ်တွင် ဝင်သွားမည့် ချင်းလူမျိုးတို့အား ၁၈၉၆ ချင်းတောင်တန်းများဥပဒေဖြင့် အုပ်ချုပ်ရေး၊ ချင်းတောင်ရှိ ချင်းတိုင်းရင်းသားများနှင့် ရခိုင်နယ်တွင် ပါဝင်သွားမည့် ချင်းလူမျိုးတို့အား တစ်ပြေးညီ အခွန်များကောက်ခံရေးစသော ကိစ္စရပ်များကို ဆောင်ရွက်ရန် ရှိနေသေးသဖြင့် မသိမ်းသွင်းရသေးသော ချင်းတောင်တန်းနယ်ကို ၁၉၂၉-၃၀ တွင်သာ သိမ်းသွင်းအုပ်ချုပ်ရန် ဆုံးဖြတ်ခဲ့ကြသည်။
ကိုးကား ချင်းအမျိုးသားတပ်ဦး၏ အခြေခံစစ်ပညာသင်တန်းသင်ရိုးမှ ကောက်နှုတ်ချက် ချင်းအမျိုးသားတပ်ဦးမှ ထုတ်ဝေသည့် ၂၀၀၀ ခုနှစ်ထုတ် အမှတ်စဉ် ၈ ချင်းအမျိုးသားဂျာနယ် "We are the Chin" ဆောင်းပါး Rev. Dr. Chum Awi, "In Joyful celebration of golden anniversary of Chin National Day", p. 70. Dr. L.H. Sakhong, "Religion and Politics among the Chin People in Burma (1896-1949)", 2000. No. 8 Chin National Journal "We are The Chin", p. 26. Prof. Dr. Aye Aye Ngun, "Central-CLCC Annual Magazine (2005-2006)", p. 26. No. 8 Chin National Journal "We are the Chin" by Ye Bawpi Chit (Ba-ho-tha-nah Choh), p. 27. No. 8 Chin National Journal "We are the Chin" by Ye Bawpi Chit (Ba-ho-tha-nah Choh), p. 25. B. Lal Thang Liana, "Mizo Chanchin". Dr. Vum Son, "Zo History". Luce, G. H., "Phases of Pre-Pagan Burma", 1889-1979, p. 90. ချင်းလဲန်ဖွဲ့စည်းအခြေခံဥပဒေမှုကြမ်း (၄) ၅ Ram Ngai, "The Matu Tribe History and Culture", p. 2. ကျင်ဒွေးဘမောင်၊ ၁၉၀၀-၃၀ အတွင်း အုပ်ချုပ်ရေးအခြေအနေ။
အလင်းနှစ် (အင်္ဂလိပ်: Light-year) ဆိုသည်မှာ စကြဝဠာအားတိုင်းတာရာတွင် အသုံးပြုသော အတိုင်းအတာ ယူနစ်တစ်ခု ဖြစ်သည်။
အလင်းသည် တစ်စက္ကန့်လျင် ကီလိုမီတာ ၃ သိန်း (မိုင်ပေါင်း ၁၈၆,၀၀၀) ခရီးသွားသည်။
ထိုကဲ့သို့ အမြန်နှုန်းဖြင့် တစ်နှစ်လုံး အလင်းဖြတ်သန်းသွားသော အကွာအဝေးသည် အလင်းနှစ် ၁ နှစ် ဖြစ်သည်။
ဥပမာ လကမ္ဘာသည် ကမ္ဘာမှ မိုင်ပေါင်း ၂၄၀,၀၀၀ သာဝေးသည်။
ထို့ကြောင့် လကမ္ဘာသည် ကမ္ဘာမြေသို့ အလင်းနှစ် ၁ စက္ကန့်ကျော်ခန့်သာ ဝေးကွာသည်။
နေစကြဝဠာပြင်ပမှ အရာများအားတိုင်းတာရာတွင် အလင်းနှစ်ကို စံနမူနာထားကာ အသုံးပြုသည်။
အလင်းနှစ်တွင် ခုနှစ် ပါဝင်သောကြောင့် တခါတရံ အချိန်၏ ယူနစ်နှင့် ရောထွေးတတ်သည်။
အလင်းနှစ် (၁) နှစ် = ၉၄၆ဝ၇၃ဝ၄၇၂၅၈ဝ၈ဝဝ မီတာ (အတိအကျ) ≈ ၉.၄၆၁ ပီတာမီတာ ≈ ၅.၈၇၈၆၂၅ ထရီလီယံ မိုင် ≈ ၆၃၂၄၁.ဝဝ၇ AU ≈ ဝ.၃ဝ၆၆ဝ၁ parsecs ကိုးကား ကဏ္ဍ:အလင်း ကဏ္ဍ:အလျား၏ ယူနစ်များ ကဏ္ဍ:နက္ခတ္တဗေဒ အတိုင်းအတာ ယူနစ်များ။
thumb|နည်းပညာတက္ကသိုလ်(လားရှိုး) နည်းပညာတက္ကသိုလ်(လားရှိုး) သည် ပြည်ထောင်စု သမ္မတမြန်မာနိုင်ငံ၊ ရှမ်းပြည်နယ်မြောက်ပိုင်း၊ လားရှိုးမြို့နယ်၊ မန္တလေး-လားရှိုး-မူဆယ် ပြည်ထောင်စု လမ်းမကြီး ဘေးတွင်တည်ရှိသည်။
အဆိုပါတက္ကသိုလ်သည် ပညာရေးဝန်ကြီးဌာန (သိပ္ပံနှင့် နည်းပညာ) ၏ စီမံခန့်ခွဲမှုလက်အောင်တွင် ရှိသည်။
၁၉၉၇ ခုနှစ်တွင် အစိုးရ စက်မှု လက်မှုသိပွံအဖြစ် စတင်ဖွင့်လှစ်ခဲ့ပြီး ၂၀၀၇ ခုနှစ်တွင် နည်းပညာတက္ကသိုလ်(လားရှိုး) အဖြစ်သို့ အဆင့်တိုးမြှင့် ဖွင့်လှစ်ခဲ့ခြင်းဖြစ်သည်။
တက္ကသိုလ် ပရဝုဏ် ဧရိယာ ၅၅.၃၆ ဧက ရှိပြီး အင်ဂျင်နီယာ ဘွဲ့ကြိုသင်တန်းများ ပို့ချပေးလျက်ရှိသည်။
ပြင်ပလင့်ခ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မြန်မာနိုင်ငံရှိ နည်းပညာတက္ကသိုလ်များ Category:ရှမ်းပြည်နယ်အတွင်းရှိ တက္ကသိုလ်များ Category:မြန်မာနိုင်ငံရှိ နည်းပညာတက္ကသိုလ်များ။
တောင်တွင်းကြီးမြို့နယ် သည် မြန်မာနိုင်ငံအလယ်ပိုင်း မကွေးတိုင်းဒေသကြီး၊ မကွေးခရိုင်တွင်းရှိ မြို့နယ်တစ်ခုဖြစ်သည်။
မြို့နယ်ရုံးစိုက်ရာမြို့မှာ တောင်တွင်းကြီးမြို့ဖြစ်သည်။
ဤဒေသတွင် ရှေးနှစ်ပေါင်းများစွာကတည်းက အခြေချနေထိုင်ခဲ့ကြပြီး၊ ရှေးပျူမြို့ဟောင်းတစ်ခုဖြစ်သည့် ဗိဿနိုးမြို့ဟောင်းမှာ တောင်တွင်းကြီးမြို့အနီးတွင် တည်ရှိသည်။
မြေမျက်နှာသွင်ပြင်မှာ ညီညာပြန့်ပြူးကာ ဆန်စပါး၊ ကြံနှင့် အခြားသီးနှံများ ဖြစ်ထွန်းသည်။
နယ်နမိတ် တောင်တွင်းကြီးမြို့နယ်သည် အောက်ပါမြို့နယ်များနှင့် နယ်နမိတ်ထိစပ်လျက်ရှိသည်။
မြောက်ဘက်တွင် မြို့သစ်မြို့နယ်၊ တောင်ဘက်တွင် ဆင်ပေါင်ဝဲမြို့နယ်၊ အရှေ့ဘက်တွင် လယ်ဝေးမြို့နယ် နှင့် တပ်ကုန်းမြို့နယ် (နေပြည်တော်)၊ အနောက်ဘက်တွင် မကွေးမြို့နယ်။
စီးပွားရေး တောင်တွင်းကြီးမြို့နယ်၏ အဓိကစီးပွားရေးမှာ စိုက်ပျိုးရေးဖြစ်သည်။
ဆန်စပါး၊ ပဲအမျိုးမျိုးနှင့် ကြံတို့ စိုက်ပျိုးထွက်ရှိသည်။
သယ်ယူပို့ဆောင်ရေး တောင်တွင်းကြီးမြို့သည် အနောက်ဘက်ရှိ မကွေးမြို့(၆၈ ကီလိုမီတာ/၄၂ မိုင် အကွာ)၊ တောင်ဘက်ရှိ ပြည်မြို့ (၁၆၂ ကီလိုမီတာ/၁၀၁ မိုင်) နှင့် အရှေ့ဘက်ရှိ နေပြည်တော် (၆၈ ကီလိုမီတာ/၄၂ မိုင်) မြို့များသို့ ရထားလမ်းနှင့် ကားလမ်းများဖြင့် ဆက်သွယ်ထားသည်။
မန္တလေးမြို့သို့ ၂၂၇ ကီလိုမီတာနှင့် ရန်ကုန်မြို့သို့ ၃၆၅ ကီလိုမီတာ ကွာဝေးသည်။
အနီးဆုံးလေဆိပ်မှာ မကွေးမြို့ရှိ မကွေးလေဆိပ်ဖြစ်သည်။
ရာသီဥတု အပူဆုံးအချိန်မှာ ဧပြီလဖြစ်ကာ မွန်းတည့်ပျမ်းမျှအပူချိန် ၃၉ ဒီဂရီစင်တီဂရိတ်ဖြစ်သည်။
အအေးဆုံးအချိန်မှာ ဇန်နဝါရီလဖြစ်ပြီး ညဖက်ပျမ်းမျှအပူချိန် ၁၄ ဒီဂရီစင်တီဂရိတ်ဖြစ်သည်။
ဩဂုတ်လတွင် မိုးရွာသွန်းသည်။
မတ်လသည် ခြောက်သွေ့ကာလဖြစ်သည်။
right|စတီလာတောက်ပမှုအား အခြေခံ၍ မတူညီသည့် ကြယ်အမျိုးအစားအား လှည့်ပတ်နေသည့် ဂိုးလ်ဒီလော့ဇုန်အတွင်းရှိသော ဂြိဟ်များအား ဖော်ပြထားပုံ သက်ရှိများ ရှင်သန်နိုင်သောဇုန် (Goldilocks Zone) ဆိုသည်မှာ နက္ခတ္တဗေဒတွင် နေနှင့်မနီးလွန်း နေနှင့်မဝေးလွန်းသော ဂြိုဟ်များတည်ရှိရာအရပ်ကို ဆိုလိုသည်။
နေနှင့် အရမ်းနီးကပ်လွန်းပါက အပူချိန်များလွန်းသောကြောင့် သက်ရှိများ မတည်ရှိနိုင်သကဲ့သို့ (ဥပမာ မာကျူရီဂြိုဟ်သည် နေနှင့် နီးကပ်လွန်းသောကြောင့် ဂြိုဟ်မျက်နှာပြင် အပူချိန်မှာ အင်မတန် ပူပြင်းလှသည်။
) နေနှင့် အရမ်းဝေးကွာနေပါက အေးလွန်းသောကြောင့် ရေသည် အရည်အဖြစ်သို့ မတည်ရှိနိုင်ပေ။
(ဥပမာ နက်ပကျွန်းဂြိုဟ်၊ ယူရေးနပ်စ်ဂြိုဟ်တို့သည် ရေခဲဂြိုဟ်များ ဖြစ်ကြသည်။
) သက်ရှိများ ရှင်သန်နိုင်ရန် ဂြိုဟ်တစ်ခုသည် နေနှင့် မပူလွန်း မအေးလွန်းသောဇုန်အတွင်း တည်ရှိရသည်။
ထိုနေရာတွင် ရေသည် အရည် (liquid) အဖြစ် တည်ရှိရမည်။
ပူလွန်းပါက ရေသည် အငွေ့အဖြစ်သာ တည်ရှိနိုင်ပြီး အေးလွန်းပါကလည်း ရေခဲအဖြစ်သာ တည်ရှိသည်။
ရေသည် liquid အဖြစ်တည်ရှိရန် ဂြိုဟ်တစ်ခု၏ ဒြပ်ဆွဲအား၊ သိပ်သည်းဆတို့သည်လည်း အရေးပါသည်။
ထို့ပြင် သင့်တင့်မျှတသော လေထုဖိအားလည်း တည်ရှိရမည်ဖြစ်သည်။
မိမိတို့ နေစကြဝဠာတွင် Goldilocks zone အတွင်း တည်ရှိသောဂြိုဟ်များမှာ ဗီးနပ်စ်ဂြိုဟ်၊ ကမ္ဘာဂြိုဟ်နှင့် အင်္ဂါဂြိုဟ်တို့ ဖြစ်ကြသည်။
သို့ရာတွင် ဗီးနပ်စ်ဂြိုဟ်သည် ဖန်လုံအိမ်အာနိသင် (Greenhouse effect) များလွန်းသောကြောင့် မျက်နှာပြင်အပူချိန်သည် အင်မတန် ပူပြင်းသွားကာ သင့်တော်မျှတသောဂြိုဟ် (habitable planet) မဖြစ်ခဲ့ချေ။
အချို့လူများ ယုံကြည်သည်မှာ ဗီးနပ်စ်ဂြိုဟ်သည် တချိန်က သက်ရှိများ ရှင်သန်နိုင်သောဂြိုဟ်တစ်စင်း ဖြစ်တန်ခဲ့လိမ့်မည်ဟု ဆိုကြသည်။
အင်္ဂါဂြိုဟ်သည်လည်း နေအဖွဲ့အစည်း စတင်ဖွဲ့တည်စဉ်က habitable planet ဖြစ်ခဲ့သည်ဟု ယုံကြည်ကြသည်။
သို့ရာတွင် အင်္ဂါဂြိုဟ်သည် နေမှ ၂ AU အကွာတွင် တည်ရှိသောကြောင့် (ကမ္ဘာမှ နေသို့ ၁ AU ဝေးကွာသည်။
) အင်္ဂါဂြိုဟ်တွင် နေရောင်ခြည်ရောက်ရှိမှုသည် ကမ္ဘာဂြိုဟ်၏ထက်ဝက်သာ လက်ခံရရှိသည်။
ထို့ကြောင့် ယင်းဂြိုဟ်သည် ကမ္ဘာဂြိုဟ်ထက် အေးစက်သည်။
လုံလောက်သော အပူချိန်ပေးပါက အင်္ဂါဂြိုဟ်သည် ကမ္ဘာကဲ့သို့ သက်ရှိများနေထိုင်နိုင်သောဂြိုဟ်တစ်ခု ဖြစ်လာနိုင်ဖွယ်ရှိသည်။
ယခုအခါ သိပ္ပံပညာရှင်တို့သည် နေစကြဝဠာအပြင်ဘက်ရှိ Goldilocks zone အတွင်း ကမ္ဘာနှင့်တူသော နေစကြဝဠာပြင်ပဂြိုဟ်များကို ရှာဖွေလျက်ရှိရာ ပြင်ပြဂြိုဟ်အစင်းပေါင်း ထောင်ချီခန့် အတည်ပြုနိုင်ခဲ့ပြီး ဖြစ်သည်။
ထင်ရှားသော ရှာဖွေတွေ့ရှိမှုမှာ ကက်ပလာမက်ရှင်မှ အတည်ပြုထားသော ကမ္ဘာမှ အလင်းနှစ် ၁၁၂ဝ အကွာမှ Kepler-442b ဆိုသောဂြိုဟ်သည် ကြယ်ပုနီအနား လှည့်ပတ်လျက်ရှိသော ကမ္ဘာထက် ၁.၂ ဆကြီးမားသည့် ဂြိုဟ်တစ်စင်းဖြစ်သည်။
ယင်းဂြိုဟ်သည် Goldilocks zone အတွင်းတည်ရှိသောကြောင့် သက်ရှိများ ရှင်သန်နိုင်ဖွယ်ရှိသည်။
Kepler အချက်အလက်အရ နဂါးငွေ့တန်း ဂယ်လက်ဆီမှာတင် နေနှင့်တူသောကြယ်နှင့် ကြယ်ပုနီများအားလှည့်ပတ်နေကြသည့် ကမ္ဘာဂြိုဟ်အရွယ်အစားရှိ ဂြိုဟ်အစင်းပေါင်း ၄၀ ဘီလီယံခန့် ရှိသည်ဟုဆိုသည်။
thumb|ကမ္ဘာမြေသည် ရေထုအားဖြင့် ၇၁ ရာခိုင်နှုန်းလွှမ်းခြုံထားသည်။
ကျမ်းကိုး Category:နက္ခတ္တဗေဒ။
မော်ဒယ် ဆိုသည်မှာ ဒြပ်ဝတ္ထု သို့မဟုတ် စိတ်ကူးပုံဖော်ထားသည့် အရာတစ်ခု၊ ၎င်းကို လေ့လာမှုလုပ်ငန်းစဉ် တစ်ခုတွင် မူလ အရာဝတ္ထုအစား အစားထိုးအသုံးပြုသည်၊ သုံးသည့်အချိန်တွင် မူလအရာဝတ္ထု၏ အရေးကြီးသော စရိုက်လက္ခဏာများ၊ အရည်အသွေးများကို မော်ဒယ်တွင် ထည့်သွင်းထားသည်။
မူလအရာဝတ္ထု object ဆိုသည်မှာ Reality ဖြစ်သော အရာဝတ္ထု၊ အကြောင်းအရာ၊ အဖြစ်အပျက်တို့ကို ဆိုလိုသည်။
Modeling ဆိုသည်မှာ Reality များ၏ လက္ခဏာများကို တွက်ချက်ရာတွင် နားလည်ရလွယ်ကူအောင် ကူညီပေးသောနည်းလမ်းများထဲက တစ်ခုပင်ဖြစ်သည်။
အရှိတရားအစစ်ကို ထင်ဟပ်စေမည့် ပုံစံ တစ်ခုကို တည်ဆောက်ခြင်းဖြစ်သည်။
Reality များ၏ စရိုက်လက္ခဏာများ (characteristics)၊ အရည်အသွေးများ (properties) ကို မော်ဒယ်တွင် ရုပ်ပုံများ၊ သင်္ချာညီမျခြင်းများ၊ ပရိုဂရမ်များ၊ algorithms များဖြင့် ကိုယ်စားပြုပြီး ဖော်ပြခြင်းဖြစ်သည်။
မြို့သစ်မြို့နယ် သည် မြန်မာနိုင်ငံအလယ်ပိုင်း မကွေးတိုင်းဒေသကြီး၊ မကွေးခရိုင်တွင်းရှိ မြို့နယ်တစ်ခုဖြစ်သည်။
မြို့နယ်ရုံးစိုက်ရာမြို့မှာ မြို့သစ်မြို့ဖြစ်သည်။
မြို့သစ်မြို့နယ်တွင် မြို့ပေါ်ရပ်ကွက် ၅ ရပ်ကွက်၊ ကျေးရွာအုပ်စု ၄၇ ခုနှင့် ကျေးရွာပေါင်း ၁၇၀ ပါဝင်သည်။
လူဦးရေမှာ ၂၀၁၄ ခုနှစ်တွင် ခန့်မှန်းခြေ ၁၅၉,၅၁၁ ယောက်ဖြစ်၏။
အထင်ကရရွာများ အများအပြားရှိသည်။
မြို့လုလင်အုပ်စု၊ မြို့လုလင်ရွာသည် ရာဇဝင်ထဲက ရွာတစ်ခုဖြစ်သည်။
ဗိုလ်ချုပ်အောင်ဆန်း၏ အဘိုးဗိုလ်မင်းရောင်ခေါ် (မင်းကြီးရွှေလရောင်) ၏အုပ်ချုပ်ခဲ့သောရွာဖြစ်သည်။
ပုတီးကုန်း၊ လေးတိုင်စင် အစရှိသောရွာများသည်လည်း နာမည်ကျော်ကြားသည်။
ပုတီးကုန်းရွာတွင် အတုလဆရာတော် (မတစ်လုံးကျေဆရာတော်)ခင်ကြီ:ဖျော် မွေးဖွားခဲ့သည်။
နတ်မောက်မြို့နယ် သည် မြန်မာနိုင်ငံအလယ်ပိုင်း မကွေးတိုင်းဒေသကြီး၊ မကွေးခရိုင်တွင် ပါဝင်သည်။
မြို့နယ်ရုံးစိုက်ရာမြို့မှာ နတ်မောက်မြို့ဖြစ်သည်။
နတ်မောက်မြို့သည် ဗိုလ်ချုပ်အောင်ဆန်း၏ မွေးဖွားရာဇာတိမြို့ဖြစ်သည်။
နတ်မောက်မြို့နယ်တွင် မြို့ပေါ်ရပ်ကွက် ၇ ခု၊ ကျေးရွာအုပ်စု ၇၃ ခုနှင့် ကျေးရွာပေါင်း ၂၃၇ ရွာပါဝင်သည်။
မြို့နယ်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၂၀၆,၉၉၆ ယောက် ဖြစ်သည်။
နဂါးမောက်စေတီ နတ်မောက်မြို့ အရှေ့ဘက် ၁၄ မိုင် ကွာဝေးသော ရွာမွန်ဟု ခေါ်သော ကျေးရွာတွင် တောင်ကျောင်း၊ မြောက်ကျောင်း၊ အရှေ့ကျောင်း၊ အနောက်ကျောင်းဟူ၍ ဘုန်းကြီးကျောင်း လေးကျောင်း ရှိရာတွင် တောင်ကျောင်း ပရိဝုဏ်အတွင်း၌ ရှေးဟောင်းစေတီ ၃၅ ဆူ ရှိသည်။
၎င်း ၃၅ ဆူထဲမှ စေတီလေးဆူမှာ ပုံမှန် ထီးတော်နေရာတွင် ထီးတော်မရှိမူဘဲ နဂါးခေါင်းများ ရှိကာ ယင်း နဂါးခေါင်း လေးခုသည် အရပ်လေးမျက်နှာသို့ မျက်နှာပြုလျက် ရှိသည်။
တောင်ကျောင်း၏ မူလ ပဓာန နာယက ဆရာတော်ကြီး ဦးအာလောဘာသက ထိုရွာတွင် ဘေးအန္တရာယ် မကျရောက်စေရန် ရည်စူး၍ နှစ်ပေါင်း ရာကျော်က တည်ထားခဲ့ကြောင်း ရှေးလူကြီးသူမများက ပြောကြားသည်မှ လွဲ၍ စေတီ ငှက်ပျောဖူးအထက်က နဂါးဦးခေါင်းများနှင့် ပတ်သက်၍ အဓိပ္ပာယ်ကို မသိကြချေ။
နှစ်ရာကျော်ခဲ့ပြီ ဖြစ်၍ နဂါးမောက် စေတီလေးဆူမှာ ဟောင်းအို ဆွေးမြည့်ကာ အချို့မှာ ပြိုကျပျက်စီးခြင်း ဖြစ်သည်။
မြန်မာနိုင်ငံ ကို အောက်ပါအတိုင်း အုပ်ချုပ်ရေးနယ်မြေဒေသ ၂၁ ခုအဖြစ် ခွဲခြားနိုင်သည်။
အမျိုးအစားအင်္ဂလိပ်အခေါ်အဝေါ်အရေအတွက်ပြည်နယ်State၇တိုင်းဒေသကြီးRegion (ယခင်: Division)၇ပြည်ထောင်စုနယ်မြေUnion Territory၁ကိုယ်ပိုင်အုပ်ချုပ်ခွင့်ရဒေသSelf-Administered Zone၅ကိုယ်ပိုင်အုပ်ချုပ်ခွင့်ရတိုင်းSelf-Administered Division၁ တိုင်းဒေသကြီးများမှာ ၂၀၁၀ ဩဂုတ်လတွင် ပြောင်းလဲခေါ်ဝေါ်ခဲ့ခြင်းဖြစ်သည်။
စစ်ကိုင်းတိုင်းဒေသကြီး၊ တနင်္သာရီတိုင်းဒေသကြီးနှင့် ဧရာဝတီတိုင်းဒေသကြီးများမှလွဲ၍ ကျန်တိုင်းဒေသကြီးလေးခုမှာ မြို့တော်များ၏ အမည်များအတိုင်းဖြစ်သည်။
ရန်ကုန်တိုင်းဒေသကြီးသည် လူဦးရေအများဆုံးနေထိုင်သည့် ဒေသဖြစ်ကာ ကယားပြည်နယ်မှာ လူဦးရေအနည်းဆုံးနေထိုင်ရာ ဒေသဖြစ်သည်။
ကုန်းမြေဧရိယာအရ ရှမ်းပြည်နယ်မှာ အကြီးဆုံးဖြစ်ပြီး ရန်ကုန်တိုင်းဒေသကြီးမှာ ဧရိယာအသေးဆုံးဖြစ်သည်။
ရှမ်းပြည်နယ်သည် (၆၁၀၉၀)စ/မိုင် ကျယ်ဝန်းပြီး ဒုတိယ အကျယ်ဆုံး တိုင်းဒေသကြီးမှာ စစ်ကိုင်းတိုင်းဒေသကြီး (၃၆၅၃၅)စ/မိုင် ကျယ်ဝန်းသည်။
ပြည်နယ်များနှင့် တိုင်းဒေသကြီးများကို ခရိုင်များ အဖြစ်ထပ်မံပိုင်းခြားထားသည်။
ခရိုင်များကို မြို့နယ်များ၊ မြို့များ၊ ရပ်ကွက်များ၊ ကျေးရွာအုပ်စုများနှင့် ကျေးရွာများအဖြစ် အဆင့်ဆင့်ပိုင်းခြားသတ်မှတ်ထားသည်။
အုပ်ချုပ်ရေးနယ်မြေပိုင်းခြားပုံဇယား အဆင့် ၁ ၂ ၃ ၄ ၅ နယ်မြေ Union Territory(ပြည်တောင်စုနယ်မြေ)District(ခရိုင်)Township(မြို့နယ်) Town(မြို့) Ward(ရပ်ကွက်) Region(တိုင်းဒေသကြီး)State(ပြည်နယ်) Village tract(ကျေးရွာအုပ်စု) Village(ကျေးရွာ) Self-Administered Division(ကိုယ်ပိုင်အုပ်ချုပ်ခွင့်ရတိုင်း)Self-Administered Zone(ကိုယ်ပိုင်အုပ်ချုပ်ခွင့်ရဒေသ) အုပ်ချုပ်ရေးနယ်မြေဒေသများ ပြည်ထောင်စုနယ်မြေ၊ တိုင်းဒေသကြီးနှင့် ပြည်နယ်များ အင်္ဂလိပ်အမည်မြန်မာအမည်မြို့တော်အလံISOISO 3166-2:MM (မြန်မာနိုင်ငံဒေသများအတွက် ISO 3166-2 ကုဒ်များ)နေရာဒေသလူဦးရေ (၂၀၁၄)ဧရိယာ (km²)အမျိုးအစား Ayeyarwady ဧရာဝတီ ပုသိမ်မြို့ 75px MM-07 အောက်ပိုင်း ၆,၁၈၄,၈၂၉ ၃၅,၀၃၁.၈ တိုင်းဒေသကြီး Bago ပဲခူး ပဲခူးမြို့ 75px MM-02 အောက်ပိုင်း ၄,၈၆၇,၃၇၃ ၃၉,၄၀၂.၃ တိုင်းဒေသကြီး Chin ချင်း ဟားခါးမြို့ 75px MM-14 အနောက်ပိုင်း ၄၇၈,၈၀၁ ၃၆,၀၁၈.၈ ပြည်နယ် Kachin ကချင် မြစ်ကြီးနားမြို့ 75px MM-11 မြောက်ပိုင်း ၁,၆၈၉,၄၄၁ ၈၉,၀၄၁.၈ ပြည်နယ် Kayah ကယား လွိုင်ကော်မြို့ 75px MM-12 အရှေ့ပိုင်း ၂၈၆,၆၂၇ ၁၁,၇၃၁.၅ ပြည်နယ် Kayin ကရင် ဘားအံမြို့ 75px MM-13 တောင်ပိုင်း ၁,၅၇၄,၀၇၉ ၃၀,၃၈၃ ပြည်နယ် Magway မကွေး မကွေးမြို့ 75px MM-03 အလယ်ပိုင်း ၃,၉၁၇,၀၅၅ ၄၄,၈၂၀.၆ တိုင်းဒေသကြီး Mandalay မန္တလေး မန္တလေးမြို့ 75px MM-04 အလယ်ပိုင်း ၆,၁၆၅,၇၂၃ ၃၇,၉၄၅.၆ တိုင်းဒေသကြီး Mon မွန် မော်လမြိုင်မြို့ 75px MM-15 တောင်ပိုင်း ၂,၀၅၄,၃၉၃ ၁၂,၂၉၆.၆ ပြည်နယ် Rakhine ရခိုင် စစ်တွေမြို့ 75px MM-16 အနောက်ပိုင်း ၃,၁၈၈,၈၀၇ ၃၆,၇၇၈.၀ ပြည်နယ် Shan ရှမ်း တောင်ကြီးမြို့ 75px MM-17 အရှေ့ပိုင်း ၅,၈၂၄,၄၃၂ ၁၅၅,၈၀၁.၃ ပြည်နယ် Sagaing စစ်ကိုင်း မုံရွာမြို့ 75px MM-01 မြောက်ပိုင်း ၅,၃၂၅,၃၄၇ ၉၃,၇၀၄.၈ တိုင်းဒေသကြီး Tanintharyi တနင်္သာရီ ထားဝယ်မြို့ 75px MM-05 တောင်ပိုင်း ၁,၄၀၈,၄၀၁ ၄၄,၃၄၄.၉ တိုင်းဒေသကြီး Yangon ရန်ကုန် ရန်ကုန်မြို့ 75px MM-06 အောက်ပိုင်း ၇,၃၆၀,၇၀၃ ၁၀,၂၆၇.၇ တိုင်းဒေသကြီး Naypyidaw နေပြည်တော် နေပြည်တော် 75px MM-18 အလယ်ပိုင်း ၁,၁၆၀,၂၄၂ ၇,၀၅၄ ပြည်ထောင်စုနယ်မြေ ပဲခူးတိုင်းဒေသကြီး၏ မြေမျက်နှာသွင်ပြင် အနေအထားအရ ပဲခူးတိုင်းဒေသကြီး အရှေ့ပိုင်းနှင့် အနောက်ပိုင်းကို ပဲခူးရိုးမတောင်တန်းကြီးဖြင့် ကာဆီးထားသည်။
ထို့ကြောင့် ပဲခူးတိုင်းဒေသကြီး၏ မြို့တော်နှင့် အကြီးဆုံးမြို့မှာ ပဲခူးမြို့ဖြစ်သော်လည်း ပဲခူးတိုင်းဒေသကြီး (အရှေ့ပိုင်း) ၏ အုပ်ချုပ်ရေးရုံးများသည် ပိုမိုအချက်အချာကျသည့် တောင်ငူမြို့၌ လည်းကောင်း၊ ပဲခူးတိုင်းဒေသကြီး (အနောက်ပိုင်း) ၏ အုပ်ချုပ်ရေးရုံးများသည် ပြည်မြို့၌ လည်းကောင်း အသီးသီး ရုံးစိုက်သည်။
'' ရှမ်းပြည်နယ်သည် ဧရိယာကြီးမား ကျယ်ပြန့်လှသဖြင့် ရှမ်းပြည်နယ်၏ မြို့တော်မှာ တောင်ကြီးမြို့ ဖြစ်သော်လည်း ရှမ်းပြည်နယ်၏ အုပ်ချုပ်ရေးရုံးများမှာ ရှမ်းပြည်နယ် (တောင်ပိုင်း) အတွက် တောင်ကြီးမြို့တွင် လည်းကောင်း၊ ရှမ်းပြည်နယ် (မြောက်ပိုင်း)အတွက် လားရှိုးမြို့တွင် လည်းကောင်း၊ ရှမ်းပြည်နယ် (အရှေ့ပိုင်း) အတွက် ကျိုင်းတုံမြို့တွင် လည်းကောင်း အသီးသီးရုံးစိုက်သည်။
ထို့ကြောင့် ရှမ်းပြည်နယ်တွင် အုပ်ချုပ်ရေးရုံးစိုက်ရာမြို့ (၃)မြို့ ရှိသည်။
ကိုယ်ပိုင်အုပ်ချုပ်ခွင့်ရဒေသနှင့်တိုင်းများ right| ပြည်နယ်များ၊ တိုင်းဒေသကြီးများနှင့် ကိုယ်ပိုင်အုပ်ချုပ်ခွင့်ရဒေသများ၏ အုပ်ချုပ်ရေးပုံစံကို ၂၀၀၈ ခုနှစ် ဖွဲ့စည်းပုံအခြေခံဥပဒေတွင် ဖော်ပြထားသည်။
http://upload.wikimedia.org/wikipedia/commons/a/a1/Constitution_of_Myanmar_of_2008.pdf ပြည်နယ်နှင့်တိုင်းဒေသကြီးများ ပြည်နယ်နှင့်တိုင်းဒေသကြီးများကို ဝန်ကြီးချုပ်၊ ဝန်ကြီးများနှင့် ရှေ့နေချုပ်များပါဝင်သည့် ပြည်နယ်အစိုးရနှင့် တိုင်းဒေသကြီးအစိုးရများက အုပ်ချုပ်သည်။
ရွေးကောက်ခံကိုယ်စားလှယ်များနှင့် တပ်မတော်သား ကိုယ်စားလှယ်များ ပါဝင်သည့် ပြည်နယ်လွှတ်တော် သို့မဟုတ် တိုင်းဒေသကြီးလွှတ်တော်တို့သည် ဥပဒေပြုအာဏာပိုင်များဖြစ်သည်။
နေပြည်တော်ပြည်ထောင်စုနယ်မြေ ပြည်ထောင်စု သမ္မတ မြန်မာနိုင်ငံတော် ဖွဲ့စည်းအုပ်ချုပ်ပုံ အခြေခံဥပဒေ (၂၀၀၈ ခုနှစ်) အရ ပုဒ်မ (၅၀) တွင် နေပြည်တော်ကို ပြည်ထောင်စုနယ်မြေအဖြစ် သတ်မှတ်ထားကြောင်း၊ သမ္မတ က တိုက်ရိုက်အုပ်ချုပ်ကြောင်း ပြဋ္ဌာန်းထားသည်။
ကိုယ်ပိုင်အုပ်ချုပ်ခွင့်ရဒေသများနှင့် ကိုယ်ပိုင်အုပ်ချုပ်ခွင့်ရတိုင်းများ စစ်ကိုင်းတိုင်းဒေသကြီးအတွင်းတွင် နာဂ ကိုယ်ပိုင်အုပ်ချုပ်ခွင့်ရဒေသ ရှမ်းပြည်နယ်အတွင်းတွင် ပလောင် ကိုယ်ပိုင်အုပ်ချုပ်ခွင့်ရဒေသ ကိုးကန့် ကိုယ်ပိုင်အုပ်ချုပ်ခွင့်ရဒေသ ပအိုဝ်း ကိုယ်ပိုင်အုပ်ချုပ်ခွင့်ရဒေသ ဓနု ကိုယ်ပိုင်အုပ်ချုပ်ခွင့်ရဒေသ ဝ ကိုယ်ပိုင်အုပ်ချုပ်ခွင့်ရတိုင်း သမိုင်းကြောင်း ဗြိတိသျှကိုလိုနီခေတ် ၁၉၀၀ ခုနှစ်တွင် မြန်မာနိုင်ငံသည် ဗြိတိသျှအိန္ဒိယ၏ လက်အောက်ခံဒေသတစ်ခုဖြစ်ခဲ့ပြီး အောက်မြန်မာနိုင်ငံနှင့် အထက်မြန်မာနိုင်ငံဟူ၍ နှစ်ပိုင်းခွဲအုပ်ချုပ်ခဲ့သည်။
အောက်မြန်မာနိုင်ငံတွင် ရခိုင်ပြည်နယ်၊ ဧရာဝတီ၊ ပဲခူးနှင့် တနင်္သာရီဒေသများပါဝင်ပြီး မြို့တော်မှာ ရန်ကုန်မြို့ဖြစ်သည်။
အထက်မြန်မာနိုင်ငံတွင် မိတ္ထီလာ၊ မင်းဘူး၊ စစ်ကိုင်း၊ ရှမ်းပြည်မြောက်ပိုင်းနှင့် ရှမ်းပြည်တောင်ပိုင်းတို့ပါဝင်ကာ မြို့တော်မှာ မန္တလေးမြို့ဖြစ်သည်။
ကချင်ပြည်နယ်၊ ချင်းပြည်နယ်တို့ကို တောင်တန်းဒေသများဟူ၍လည်းကောင်း၊ ကယားပြည်နယ်ကို ကရင်နီနယ်များဟူ၍လည်းကောင်း၊ ရှမ်းပြည်နယ်ကို ပဒေသရာဇ်ရှမ်းပြည်နယ်ဟူ၍လည်းကောင်း၊ ရခိုင်ပြည်နယ်ကို ရခိုင်တိုင်းဟူ၍လည်းကောင်း သတ်မှတ်အုပ်ချုပ်ခဲ့သည်။
ထို့အပြင် လက်ရှိ မွန်ပြည်နယ်မှ မော်လမြိုင်ခရိုင်နှင့် သထုံခရိုင်ကိုလည်းကောင်း၊ လက်ရှိ ကရင်ပြည်နယ်တွင် ပါဝင်နေသော နယ်မြေဒေသအချို့ကို ပူးပေါင်း၍ သံလွင်ခရိုင်အဖြစ်လည်းကောင်း၊ လက်ရှိ ထားဝယ်ခရိုင်နှင့် မြိတ်ခရိုင်တို့ကိုလည်းကောင်း စုစည်း၍ တနင်္သာရီတိုင်း အုပ်ချုပ်ရေးနယ်မြေအဖြစ် သတ်မှတ်ခဲ့သည်။
အလားတူ လက်ရှိ ရန်ကုန်တိုင်းရှိ မြောက်ပိုင်းခရိုင်၊ တောင်ပိုင်းခရိုင် နယ်မြေများသည် ပဲခူးတိုင်းအတွင်းတွင်လည်းကောင်း၊ လက်ရှိ ကချင်ပြည်နယ်မှ ဗန်းမော်ခရိုင်နှင့် မြစ်ကြီးနားခရိုင်များမှ နယ်မြေအချို့သည် စစ်ကိုင်းတိုင်းတွင်လည်းကောင်း ပါဝင်ခဲ့သည်။
၁၉၄၀ တွင် မင်းဘူးတိုင်းကို မကွေးတိုင်းအဖြစ် အမည်ပြောင်းခဲ့ပြီး မိတ္ထီလာတိုင်းကို မန္တလေးခရိုင်အောက်သို့ ရွေ့ပြောင်းခဲ့သည်။
လွတ်လပ်ရေးရပြီးနောက်ပိုင်း ၁၉၄၈ ခုနှစ် ဇန်နဝါရီ ၄ ရက်နေ့တွင် လွတ်လပ်ရေးရရှိပြီးနောက်ပိုင်း ချင်းတောင်တန်းဒေသကို ရခိုင်ပြည်နယ်မှ ခွဲထုတ်ကာ ချင်းဝိသေသတိုင်းအဖြစ်ဖွဲ့စည်းခဲ့သည်။
စစ်ကိုင်းတိုင်းအတွင်းရှိ ဗန်းမော်ခရိုင်နှင့် မြစ်ကြီးနားဒေသများကို ပေါင်းကာ ကချင်ပြည်နယ်အဖြစ်သို့လည်းကောင်း၊ အမ်းဟတ်၊ သထုံနှင့် တနင်္သာရီတိုင်းမှ တောင်ငူခရိုင်များကို ကရင်ပြည်နယ်အဖြစ်လည်းကောင်း ဖွဲ့စည်းခဲ့သည်။
ကရင်နီပြည်နယ်ကို ပဒေသရာဇ် ရှမ်းပြည်နယ်စုမှ ခွဲထုတ်ခဲ့ပြီး ပဒေသရာဇ် ရှမ်းပြည်နယ်စုနှင့် ဝပြည်နယ်များကို ပေါင်းကာ ရှမ်းပြည်နယ်အဖြစ် ဖွဲ့စည်းခဲ့သည်။
၁၉၅၂ ခုနှစ်တွင် ကရင်နီပြည်နယ်ကို ကယားပြည်နယ်အဖြစ် အမည်ပြောင်းလဲခဲ့သည်။
၁၉၆၄ ခုနှစ်တွင် ရန်ကုန်တိုင်းကို ပဲခူးတိုင်းမှ ခွဲထုတ်ခဲ့သည်။
တော်လှန်ရေးကောင်စီ အစိုးရလက်ထက်တွင် ၁၉၆၂ ခုနှစ် ပြည်ထောင်စု မြန်မာနိုင်ငံ နယ်ခြားဒေသအုပ်ချုပ်ရေးဥပဒေအရ တည်ရှိခဲ့သော ရခိုင်တိုင်းရှိ မေယုနယ်ခြားခရိုင်ကို စစ်တွေခရိုင်အောက်တွင် မောင်းတောခရိုင်ခွဲအဖြစ်လည်းကောင်း၊ ရှမ်းပြည်နယ်ရှိ ကျိုင်းတုံ၊ မိုင်းတုံ၊ တာချီလိတ်၊ ကွမ်းလုံနယ်ခြားခရိုင်များကို ကျိုင်းတုံခရိုင်၊ ကွမ်းလုံခရိုင်များအဖြစ်လည်းကောင်း၊ ကချင်ပြည်နယ်ရှိ အရှေ့ပူတာအိုနယ်ခြားခရိုင်ကို ပူတာအိုခရိုင်အဖြစ်လည်းကောင်း သတ်မှတ်၍ လောခေါင်နယ်ခြားခရိုင်ကို မြစ်ကြီးနားခရိုင်အောက် ထည့်သွင်းခဲ့သည်။
၁၉၇၂ ခုနှစ်တွင် ဟံသာဝတီနှင့် မှော်ဘီခရိုင်တို့ကို ရန်ကုန်တိုင်းလက်အောက်သို့ ရွှေ့ပြောင်းခဲ့သည်။
၁၉၇၄ ခုနှစ် ဦးနေဝင်းလက်ထက်တွင် ချင်းဝိသေသတိုင်းကို ချင်းပြည်နယ်အဖြစ် ပြောင်းလဲခေါ်ဝေါ်ခဲ့ကာ မြို့တော်ကိုလည်း ဖလမ်းမြို့မှ ဟားခါးမြို့သို့ ပြောင်းရွှေ့ခဲ့သည်။
မွန်ပြည်နယ်ကို တနင်္သာရီတိုင်းမှ ခွဲထုတ်ခဲ့ပြီး၊ မွန်ပြည်နယ်၏ မြို့တော်အဖြစ် မော်လမြိုင်မြို့နှင့် တနင်္သာရီတိုင်း၏ မြို့တော်အဖြစ် ထားဝယ်မြို့များအဖြစ် သတ်မှတ်ခဲ့သည်။
ရခိုင်တိုင်းကိုလည်း ပြည်နယ်အဖြစ် သတ်မှတ်ခဲ့သည်။
၁၉၉၅ ခုနှစ်နောက်ပိုင်းတွင် ကချင်လွတ်မြောက်ရေးတပ်မတော်နှင့် ငြိမ်းချမ်းရေး သဘောတူညီချက်အရ မြစ်ကြီးနားခရိုင်ထဲမှ မိုးညှင်းခရိုင်ကို အသစ်ခွဲထုတ်ဖွဲ့စည်းသည်။
နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီမှ ၁၉၉၇ ခုနှစ်၊ နိုဝင်ဘာလ ၁၅ ရက်နေ့မှ စတင်ပြီး တာဝန်ယူပြီးနောက် နိုင်ငံတော်၏ စီးပွားရေး၊ လူမှုရေး၊ အုပ်ချုပ်ရေး အခြေအနေများအရ မြို့၊ ရွာ၊ ရပ်ကွက်များ ပြင်ဆင်ဖွဲ့စည်းမှုများကို ဆက်လက်ပြုလုပ်ခဲ့သည်။
ထိုသို့ပြုလုပ်ရာတွင် ပြည်ထဲရေး ဝန်ကြီးဌာန၏ ၂၇.၈.၉၉ ရက်စွဲပါ အမိန့်ကြော်ငြာစာအရ ပဲခူးတိုင်း အနောက်ပိုင်းရှိ ပြည်ခရိုင်နှင့် သာယာဝတီခရိုင်တို့ကို ပေါင်းစည်း၍ ပဲခူးတိုင်း (အနောက်ပိုင်း) တိုင်းခွဲအဖြစ် ဖွဲ့စည်းခဲ့သည်။
၂၀၀၈ ခုနှစ် ဖွဲ့စည်းပုံအခြေခံဥပဒေ ၂၀၀၈ ခုနှစ် ဖွဲ့စည်းပုံအခြေခံဥပဒေအရ တိုင်းခုနစ်တိုင်းကို တိုင်းဒေသကြီးများအဖြစ် အမည်ပြောင်းလဲကြောင်း ပြဋ္ဌာန်းထားသည်။
ပြည်ထောင်စုသမ္မတမြန်မာနိုင်ငံတော် ဖွဲ့စည်းပုံအခြေခံဥပဒေ (၂၀၀၈ ခုနှစ်) [0]=1|၂၀၀၈ ဖွဲ့စည်းပုံ PDF နေပြည်တော်မြို့တော်ပါဝင်သည့် ပြည်ထောင်စုနယ်မြေနှင့် ကိုယ်ပိုင်အုပ်ချုပ်ခွင့်ရဒေသများနှင့် ကိုယ်ပိုင်အုပ်ချုပ်ခွင့်ရတိုင်းများကို သတ်မှတ်ကြောင်း ပြဋ္ဌာန်းထားသည်။
ပြည်ထောင်စုသမ္မတမြန်မာနိုင်ငံတော်၏ ဖွဲ့စည်းပုံအခြေခံဥပဒေ (၂၀၀၈) ကိုယ်ပိုင်အုပ်ချုပ်ခွင့်ရတိုင်းနှင့် ကိုယ်ပိုင်အုပ်ချုပ်ခွင့်ရဒေသများမှာ- (က) စစ်ကိုင်းတိုင်းဒေသကြီးရှိ လေရှီးမြို့နယ်၊ လဟယ်မြို့နယ်နှင့် နန်းယွန်းမြို့နယ်တို့ကို စုစည်းပြီး နာဂကိုယ်ပိုင်အုပ်ချုပ်ခွင့်ရဒေသ၊ (ခ) ရှမ်းပြည်နယ်ရှိ ရွာငံမြို့နယ်နှင့် ပင်းတယမြို့နယ်တို့ကို စုစည်းပြီး ဓနုကိုယ်ပိုင်အုပ်ချုပ်ခွင့်ရဒေသ၊ (ဂ) ရှမ်းပြည်နယ်ရှိ ဟိုပုန်းမြို့နယ်၊ ဆီဆိုင်မြို့နယ်နှင့် ပင်လောင်းမြို့နယ်တို့ကို စုစည်းပြီး ပအိုဝ်းကိုယ်ပိုင်အုပ်ချုပ်ခွင့်ရဒေသ၊ (ဃ) ရှမ်းပြည်နယ်ရှိ နမ့်ဆန်မြို့နယ်နှင့် မန်တုံမြို့နယ်တို့ကို စုစည်းပြီး ပလောင်ကိုယ်ပိုင်အုပ်ချုပ်ခွင့်ရဒေသ၊ (င) ရှမ်းပြည်နယ်ရှိ ကုန်းကြမ်းမြို့နယ်နှင့် လောက်ကိုင်မြို့နယ်တို့ကို စုစည်းပြီး ကိုးကန့်ကိုယ်ပိုင်အုပ်ချုပ်ခွင့်ရဒေသ၊ (စ) ရှမ်းပြည်နယ်ရှိ ဟိုပန်မြို့နယ်၊ မိုင်းမောမြို့နယ်၊ ပန်ဝိုင်မြို့နယ်၊ နားဖန်းမြို့နယ်၊ မက်မန်းမြို့နယ်နှင့် ပန်ဆန်း(ပန်းခမ်း)မြို့နယ် ခြောက်မြို့နယ် တို့ကို ခရိုင် နှစ်ခရိုင်ဖွဲ့ပြီး ဝ ကိုယ်ပိုင်အုပ်ချုပ်ခွင့်ရတိုင်း။
၂၀၁၀ ခုနှစ် ဩဂုတ်လ ၂၀ ရက်နေ့တွင် တိုင်းခုနစ်တိုင်းကို တိုင်းဒေသကြီးများအဖြစ် လည်းကောင်း၊ ကိုယ်ပိုင်အုပ်ချုပ်ခွင့်ရတိုင်းနှင့် ကိုယ်ပိုင်အုပ်ချုပ်ခွင့်ရဒေသများ ရုံးစိုက်ရာ မြို့များကို လည်းကောင်း၊ ပြည်ထောင်စုနယ်မြေတွင် ခရိုင်နှင့်မြို့နယ်များကို လည်းကောင်း သတ်မှတ်ကြေညာခဲ့သည်။
အခြားကြည့်ရန် မြန်မာနိုင်ငံရှိ ခရိုင်များ မြန်မာနိုင်ငံရှိ မြို့နယ်များ မြန်မာနိုင်ငံ ပြည်နယ်နှင့် တိုင်းဒေသကြီးများ၏ အလံများ ISO 3166-2:MM ကိုးကား ပြင်ပလင့်ခ်များ Statoids။
မွန်ပြည်နယ်အလံ မှာ အနီရောင်နောက်ခံတွင် ရွှေရောင်ဟင်္သာငှက်ရုပ်ပုံကို ရေးထိုးထားသည်။
အလံတော်၏ အရွယ်အစားမှာ အလျား ၆ ပေ၊ အနံ ၄ ပေ ဖြစ်သည်။
အလံသစ်ကို ၂၀၁၈ ခုနှစ် ဇွန်လ ၈ ရက်နေ့တွင် ကျင်းပသော ဒုတိအကြိမ် မွန်ပြည်နယ် လွှတ်တော် ဒသမ ပုံမှန် အစည်းအဝေး (သတ္တမနေ့) တွင် အတည်ပြုခဲ့သည်။
သမိုင်းကြောင်း ယခင်အစိုးရများ လက်ထက်က မွန်ပြည်နယ် ကိုယ်စားပြုအလံသည် ရွှေဟင်္သာ (အဖို) နှင့် နောက်ခံအပြာရောင်ဖြစ်ပြီး ရွှေဟင်္သာ၏ အောက်ခြေ၌ မွန်ပြည်နယ် ဟု စာတမ်းပါရှိသည့် အလံကို အသုံးပြုခဲ့သည်။
မွန်ပြည်နယ် အစိုးရအဖွဲ့တွင် တရားဝင် အသုံးပြုမည့် အလံသစ်ကိစ္စကို ၂၀၁၈ခုနှစ် ဇွန်လ ၅ ရက်နှင့် ၆ ရက်တို့၌ ပြည်နယ်အစိုးရအဖွဲ့၊ ပြည်နယ်လွှတ်တော် ကိုယ်စားလှယ်တို့က ဆွေးနွေးခဲ့ကြပြီး ရွှေဟင်္သာပါသည့် အလံတော်၏ နောက်ခံရောင်ကို အနီနှင့် အပြာ နှစ်မျိုး ရွေးချယ်ကာ ဇွန် ၇ ရက်က ပြည်နယ် လွှတ်တော် အစည်းအဝေးသို့ တင်သွင်းခဲ့ပြီး ဇွန်လ ၈ ရက်နေ့တွင် နောက်ခံအနီရောင်ကို ရွေးချယ် အတည်ပြုခဲ့သည်။
အလံသစ်အဆိုပြုမှုများ အောက်ပါတို့မှာ ပြည်နယ်လွှတ်တော်ကိုယ်စားလှယ်တို့က ဆွေးနွေးခဲ့ကြသော အလံဒီဇိုင်းများဖြစ်ကြသည်။
ရှမ်းပြည်နယ်အလံ ကို ၁၉၄၇ ခုနှစ် ပင်လုံစာချုပ် သဘောတူညီချက်များအရ ရှမ်းပြည်နယ်၏ ကိုယ်ပိုင်အလံအဖြစ် စတင်အသုံးပြုခဲ့သည်။
အလံတွင်ပါရှိသည့် အဝါရောင်မှာ ရှမ်းပြည်နယ်ရှိ ဗုဒ္ဓဘာသာဝင် ရှမ်းတိုင်းရင်းသားများကို ကိုယ်စားပြုသည်။
အစိမ်းရောင်မှာ ရှမ်းကုန်းမြေတွင် နေထိုင်သည့် ရှမ်းတိုင်းရင်းသားများ၏ စိုက်ပျိုးရေးကောင်းမွန်ခြင်းကို ကိုယ်စားပြုပြီး အနီရောင်မှာ ရှမ်းတိုင်းရင်းသားများ၏ ရဲစွမ်းသတ္တိရှိမှုကို ကိုယ်စားပြုသည်။
အလယ်ရှိ အဖြူရောင်မှာ အနာဂတ်ရှမ်းပြည်နယ် တည်ငြိမ်ငြိမ်းချမ်းရေးကို ကိုယ်စားပြုသည်။
ကိုးကား အလံ Category:မြန်မာနိုင်ငံ၏ အလံများ။
200px ပဲခူးတိုင်းဒေသကြီးအလံ မှာ အပြာရောင်နောက်ခံရှိပြီး အလယ်တွင် အစိမ်းရောင်ဘောင်ရှိအဖြူရောင်စက်ဝိုင်းပေါ်၌ ရွှေဟင်္သာနှစ်ကောင်ဆင့်လျက်နေပုံ နှင့် ၎င်းအထက်တွင် "ပဲခူးတိုင်းဒေသကြီး" ဟူသော စာသား ရေးထိုးထားသည်။
ယခင်အလံများ 200px|thumb|၂၀၁၀–၂၀၁၉ခန့် အလံ Category:မြန်မာနိုင်ငံ၏ အလံများ။
right|ဒါလီ၏လက်ရာ မီဒူဆာဦးခေါင်းဖြင့် ပါဆီးယပ် ဆလ်ဗေဒေါ ဒါလီ Salvador Felipe Jacinto Dalí Domènech, Marquis of Púbol or Salvador Felip Jacint Dal Domènech (၁၁ မေ ၁၉၀၄ –၂၃ ဇန်နဝါရီ ၁၉၈၃) သည် သမာရိုးကျမဟုတ်တဲ့ ပုံရိပ်များကို ထည့်သွင်းရေးဆွဲခြင်းကြောင့် ကျော်ကြားလာသော စပိန်လူမျိုး ပန်းချီဆရာဖြစ်သည်။
သူကို စပိန်နိုင်ငံ၊ ကတာလိုနီးယားပြည်နယ် ဖီဂီးရ(စ်)မြို့တွင် မွေးဖွားခဲ့ပြီး စိတ္တဇပန်းချီသမားတစ်ယောက်ဖြစ်သည်။
Jean-Pierre Thiollet 2008. သူရဲ့ထင်ရှားသော လက်ရာများမှာ နယူးယောက်မြို့ ခေတ်သစ်အနုပညာပြတိုက်ရှိ The Persistence of Memory (1931) ဖြစ်ပြီး အိပ်ဆောင်နာရီတွေ ပျော်ကျနေတဲ့ အိပ်မက်ဆန်တဲ့ ရှုမျှော်ခင်းပုံ ပန်းချီကားတစ်ချပ်ဖြစ်သည်။
The Persistence of Memory on Authentic Society ဒါလီသည် နှလုံးမူမမှန်သောရောဂါဖြင့် ဖီဂီးရ(စ်)မြို့မှာ ကွယ်လွန်ခဲ့သည်။
အချိန်၏သမိုင်းအကျဉ်း: မဟာပေါက်ကွဲမူမှ တွင်းနက်များစာအုပ်သည် ၁၉၈၈ ခုနှစ် ဗြိတိသျှလူမျိုး ရူပဗေဒပညာရှင် စတီဖင်ဟော့ကင်း ရေးသားခဲ့သော လူကြိုက်များသည့် သိပ္ပံစာအုပ်ဖြစ်သည်။
A Brief History of Time is based on the scientific paper နှစ်ပေါင်း ၂၀ အတွင်း အုပ်ရေပေါင်း ၁၀ သိန်းကျော်ရောင်းခဲ့ရကာ အရောင်းရဆုံး ဖြစ်လာခဲ့သည်။
သက္ကရာဇ် ၂၀၀၀ ခုနှစ်တွင် ဘာသာစကားပေါင်း ၃၅ မျိုးသို့ ဘာသာပြန်ဆိုခြင်း ခံခဲ့ရသည်။
မြန်မာဘာသာသို့လည်း ကျော်ဇေယျာ (ပုသိမ်)က အချိန်၏သမိုင်းအကျဉ်းဟု ဘာသာပြန်ဆိုခဲ့သည်။
အကျဉ်းချုပ် ဟောကင်းသည် စကြဝဠာဗေဒနယ်ပယ်တွင်ရှိသော အကြောင်းအရာမျိုးစုံအား လူပြိန်းနားလည်အောင် ရှင်းပြရန် ကြိုးပမ်းခဲ့သည်။
ယင်းတို့တွင် မဟာစကြဝဠာ ပေါက်ကွဲမှုကြီး(Big Bang) တွင်းနက်များနှင့် အလင်းကတေ့ာများ ပါဝင်သည်။
သူ၏ အဓိကရည်မှန်းချက်မှာ အကြောင်းအရာအား ခြုံငုံကာပေးရန်ဖြစ်သည်။
သို့သော်လည်း ရှုပ်ထွေးသော သင်္ချာဆိုင်ရာအကြောင်းများကိုလည်း နားလည်အောင် ကြိုးပမ်းခဲ့သည်။